Medve-veszély

Marosvásárhely és környéke szintén a medvék kedvence. Szeptember hónapban több helyen is láttak medvét: Kövesdomb, Tudor, Somostető mindkét oldala, stb. Legutóbb szombaton, 12-én a Ramurele utcában láttak medvét, és pár nappal ezelőtt a Sapientia Campusát is meglátogatta 18 óra körül, parkoló autókat „vizsgálgatott”. Végül a szolgálatos kölyökkutya „elugatta” a területről.

Javasoljuk:

* ne közelítsük meg, ne fényképezzük, ne filmezzük,
* ne etessük,
* próbáljuk elkerülni, szép lassan visszavonulni,
* ne közlekedjünk egymagunkban, de azért az egymás közötti szociális távolságot tartsuk be,
* társalogjunk hangosan, hogy legyen ideje visszavonulni,
* legyünk elővigyázatosak, járjunk nyílt, belátható terepen,
* veszély esetén hívjuk a 112-es segélyhívót.

A medve nem játék!!!

Kutya a Campuson

Jelenleg is van egy pár hónapos kölyökkutya a Campus területén. „Medvejelzőként” már jeleskedett. Bár nem bizonyított az állatok COVID-19 vírusterjesztő szerepe, tanácsos elkerülni. Ne etessük, ne simogassuk, főleg állatbarátok kerüljék, mert jelenleg kezelés alatt áll, és megfertőzhetik saját, otthoni kedvenceiket. Bővebb információ András Annamária bentlakás-igazgatónál.